בין כלכלה וחברה

**מטרות:**

* חשיפה של החניכות.ים לנושא של בין כלכלה וחברה בישראל
* קבלת מידע על הכלכלה הישראלית והשפעתה על החברה
* לעורר ביקורת על המדינה

**סבב מה נשמע?** - כל חניך מספר איך עבר עליו היום, ומה ההגדרה לכלכלה במילים שלו.

**מגש הכסף | ירון זליכה על הכלכלה הישראלית (60 דק') -** נצפה בפרק השני של תכנית "מגש הכסף" של ערוץ 8 בה מסביר ירון זליכה את הסיבות לעוני בישראל.

<https://www.youtube.com/watch?v=6-Z0Icbz0VY>

**נתונים בשנת 2015 כשיצא הסדרה:**

שיעור העוני: **23.5%**

שיעור העוני של ילדים: **33%**

כדי לקנות דירה צריך **137** משכורות בממוצע!

**נתונים היום:**

שיעור העוני - **20.4%**

שיעור העוני של ילדים - **28%**

כדי לקנות דירה בישראל צריך **200** משכורות בממוצע!

מה שאומר שבממוצע לוקח **16.5** **שנים** לקנות דירה בישראל(בהנחה שתוציא את כל כספך על דירה)

**דיון מעמיק (30 דק')** - ניתן לחלק את הקבוצה לקבוצות קטנות ולהביא לכל קבוצה שאלה אחרת ולאחר מכן לחזור לדיון קבוצתי או לעשות את הדיון כקבוצה.

שאלות לדיון

* מה הדבר הראשון שעולה לכן.ם לראש לאחר הצפייה בסרטון?
* מה הכי עיצבן/הרתיח אתכן.ם? איזה רגש הרגשתן במהלך הסרטון?
* האם לדעתכן.ם הגיוני שבמדינת ישראל אדם צריך לעשות 137 משכורות כדי לקנות דירה בעלת 4 חדרים?
* אם החברות הגדולות היו משלמות יותר מס לדעתכן המצב בישראל היה אחרת?
* האם לבן אדם הנולד במקום בו שיעור ההכנסה של הוריו קרוב לקו העוני יש סיכוי להצליח להגיע להכנסה בינונית ומעלה?
* האם יש סיבה שהמחירים ירדו אם בפועל רוב הכלכלה והכסף בישראל נשלט על ידי מספר קטן של חברות (מונופולים)?
* האם אתן.ם חושבים שיש דרך להצליח בישראל בלי "קומבינות"?
* מה אפשר לעשות? האם לקול שלנו יש חשיבות?

**חשוב לציין** - הסדרה "מגש הכסף" קיבלה המון ביקורת לאחר שיצאה והרבה כתבות יצאו כנגדה. ניתן להראות חלק מהכתבות בקבוצה כדי לעורר קצת ביקורת גם על הסדרה עצמה.

שאלות לסיכום

* מה הרגשתן.ם לאורך הפעולה?
* האם הנושא עורר בכן.ם רגשות כלשהן?
* מה אתן.ם לוקחים איתכן.ם מפעולה זו?

**פינה אישית (15 דק')** - החניכיםות מביאיםות נושא שקשור ב"על הגבול". נושא שמערער גבולות אישיים או חברתיים, שיש עליו ספקות, שצריך להעלות למודעות וכו'. הנושאים שהחניכים יביאו הם הנושאים שמתוכם יבחרו לעשות פרויקט/סמינר. יש להקפיד לבצע את החלק הזה בפעולה. הוא אחד החלקים החשובים ביותר בשלב העמקה. זו הדרך לפתח סקרנות ועניין בקרב החניכיםות.

*מהי פינה אישית? חניךה מביא/ה נושא מעולם התוכן שלו/ה ומעביר/ה פרזנטציה לקבוצה (אפשר גם להנחות דיון בקבוצה) במשך 15 דק'. לאחר סבב ראשון של הקבוצה, אפשר לתת נושא לפינה אישית- סוגיות חברתיות, אקטואליה, מוזיקה, וכו'*